钦定古今图书集成/明伦汇编/氏族典/第347卷 > 周贤
## 钦定古今图书集成/明伦汇编/氏族典/第347卷 > 周贤

按《明外史周贤传》：“贤，滁人。袭宣府前卫千户。景泰初，
累功至都指挥佥事，助总兵孙安守石八城，寻充右
参将。天顺初，总兵官杨能奏擢都督佥事。能以寇驻
塞下，檄贤与大军会。失期，征下狱，以故官赴宁夏，隶
定远伯石彪。寇骑入安边营，彪率贤等击之，连战皆捷，追至野马涧半坡墩，寇大败，而贤追不已，中流矢”
卒。